**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐ**

**ՊԱՐՈՆ Կ. ՍԱՐԳՍՅԱՆԻՆ**

 **Հարգելի՛ պարոն Սարգսյան,**

Աշխատանքի և սոցիալական հարցերի նախարարության (այսուհետ՝ Նախարարություն) 2024 թվականի կարիքների համար կենցաղային և հանրային սննդի նյութերի ձեռքբերման նպատակով հայտարարված թիվ «ԱՍՀՆ-ԷԱՃԱՊՁԲ-24/7» ծածկագրով գնման ընթացակարգի (այսուհետ՝ Ընթացակարգ) 2-րդ, 3-րդ և 5-րդ չափաբաժինների մասով առաջին տեղ զբաղեցրած մասնակցի՝ «ԱրմՎիլԳրուպ» ՍՊԸ-ի կողմից ներկայացված հայտում լրացված չի եղել առաջարկվող ապրանքի մոդելը, ապրանքային նշանը, ֆիրմային անվանումը, արտադրողը, ինչպես նաև կցված չի եղել իրական շահառուների վերաբերյալ տեղեկատվության կայքէջի հղումը։

Համաձայն «Գնումների գործընթացի իրականացման» կարգի 41-րդ կետի՝ Ընթացակարգի մասնակցին ծանուցվել է սահմանված ժամկետում շտկում կատարելու վերաբերյալ։ Վերջինիս կողմից շտկումները չեն կատարվել՝ իրական շահառուների կայքէջի հղումը ներկայացվել է այլ ընկերության անվանմամբ, իսկ 5-րդ չափաբաժնի մասով առաջարկվող ապրանքի տեխնիկական բնութագիրը չի համապատասխանում հրավերով սահմանված պահանջներին։

Ընցացակարգի 2-րդ, 3-րդ և 5-րդ չափաբաժինները հայտարարվել են չկայացած՝ համաձայն «Գնումների մասին» օրենքի 37-րդ հոդվածի 1-ին մասի 1-ին կետի (մասնակցի կողմից սահմանված ժամկետում շտկում չի կատարվել):

2024 թվականի հունվարի 11-ին ***Նախարարությունն*** ***ընդունել է որոշում*** «ԱրմՎիլԳրուպ» ՍՊԸ-ին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ ***համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի***՝ 19) եթե մասնակցի` հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում և ***հիմք ընդունելով «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերության պահանջները՝*** խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

 «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։

|  |
| --- |
| Մասնակցի  |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| «ԱրմՎիլԳրուպ» ՍՊԸ | 06959468 | Լոռու մարզ, ք․ՎանաձորԱղայան փ., շ 72, բն. 16 | մասնակցի կողմից սահմանված ժամկետում շտկում չի կատարվել | - | - | 11.01.2024 |

Կից Ձեզ եմ ներկայացնում գնման ընթացակարգի փաստաթղթերը և Նախարարության ընդունած որոշումը։

Առդիր՝ 1 փաթեթ:

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան